b"\n_START_ARTICLE_\nFlathead\n_START_SECTION_\nLocalitzaci\xc3\xb3\n_START_PARAGRAPH_\nOcupaven tot el territori entre Clark Forks, al riu Columbia, i les muntanyes Biterroot, als Estats de Montana, Oregon i Idaho. Pel que fa als kalispel, els chewelah vivien a la vall de Colville, i els Pend d'Oreille a Montana. Actualment ocupen les reserves Flathead (Montana), de 5.300\xc2\xa0km\xc2\xb2, Kalispell (Idaho) i reserva Colville (Washington).\n_START_SECTION_\nDemografia\n_START_PARAGRAPH_\nHi ha discussions sobre el seu nombre. Alguns afirma que a Montana eren 325 el 1883 i 598 el 1909. El 1960 hi havia 4.213 a Montana i 102 kalispel a Idaho. El 1980 eren uns 5.400, dels quals 2.800 vivien a la reserva Flathead. El 1990 hi havia 6.500 indis a la reserva Flathead, dels quals 1.500 eren kutenai. Segons Asher, per\xc3\xb2, eren 3.000, dels quals nom\xc3\xa9s 800 parlaven la llengua._NEWLINE_Segons el cens dels EUA del 2000, la Confederated Salish and Kootenai Tribes tenia 3.464 membres purs, 39 barrejats amb altres tribus, 687 barrejats amb altres races i 13 amb altres arces i altres tribus. En total, 4.203 individus. I la Comunitat \xc3\x8dndia Kalispel tenia 306 purs, 30 amb altres tribus, 42 amb altres races i 2 amb altres races i tribus, en total 380 individus._NEWLINE_Segons dades de la BIA el 1995, a la reserva Flathead hi vivien 7.667 individus (6.868 al rol tribal), i a la reserva Kalispell de Washington hi vivien 170 (247 en el rol tribal)\n_START_SECTION_\nCostums\n_START_PARAGRAPH_\nCulturalment eren influ\xc3\xafts per les tribus de les planures i dels planells, agafant trets culturals d'ambd\xc3\xbaes. Vivien en tendes tipi de pell de bis\xc3\xb3 o d'escor\xc3\xa7a d'arbre, en forma triangular, i tamb\xc3\xa9 tenien cavalls, trets adoptats des del segle XVIII. Tamb\xc3\xa9 adoptaren de les planures l'organitzaci\xc3\xb3 tribal, per\xc3\xb2 conservaren de les tribus salish les canoes de punxa d'esturi\xc3\xb3. Endem\xc3\xa9s, els kalispell vivien en cases de forma c\xc3\xb2nica fetes en forats, i els de la part de Washington vivien en refugis coberts de matolls._NEWLINE_Elaboraren un complex guerrer amb cabdills guerrers d'autoritat permanent per tal de lluitar contra els enemics del sud, xoixons i bannock, que feien incursions al seu territori. I la recerca de bisons al Nord els provoc\xc3\xa0 amargues disputes amb els blackfoot. D'ells tamb\xc3\xa9 adoptaren el costum de matar i escalpar els enemics. _NEWLINE_Empraven estreps de fusta folrada de cuiro, molt vistosament guarnits. Cada any travessaven els Rocalloses per a ca\xc3\xa7ar bisons._NEWLINE_La seva religi\xc3\xb3 era centrada en els esperits guardians que es comunicaven amb els humans mitjan\xc3\xa7ant les visions. Un esperit podia donar sort, dissort i malalties. Per aix\xc3\xb2 hi havia els xamans, qui interpretaven els designis dels esperits.\n_START_SECTION_\nHist\xc3\xb2ria\n_START_PARAGRAPH_\nS'establiren en l'actual territori en el 1700 i pel 1730 van otenir cavalls. Foren expulsats de les Rocalloses pels blackfoot al voltant del 1800, i aleshores adoptaren els trets culturals de la planura. + S'establiren en l'actual territori en el 1700 i pel 1730 van obtenir cavalls. Foren expulsats de les Rocalloses pels blackfoot al voltant del 1800, i aleshores adoptaren els trets culturals de la planura. _NEWLINE_El 1806 foren visitats per Lewis i Clark, qui afirmaren que nom\xc3\xa9s eren 600. El 1809 s'establ\xc3\xad un post de la NorthWest Company a Clark Forks, i el 1810 foren visitats per John Jacob Astor, de l'American Fur Company. El 1821 s'hi establ\xc3\xad un post comercial de la Hudson Bay Co i contactaren amb els nez perc\xc3\xa9. _NEWLINE_Molts d'ells foren aconvertits al cristianisme pel predicador franc\xc3\xa8s Pierre-Jean de Smet (1801-1873), qui els va construir la missi\xc3\xb3 de St Ignatius. El 1846 s'hi estableix Fort Connah. El 16 de juliol del 1855 els Pend d'Oreille i kutenai foren obligats a signar el Tractat de Hill Gate, merc\xc3\xa8 el qual es constitu\xc3\xafa la Reserva Flathead, i el 1863 la primera escola. Per\xc3\xb2 el cap dels flathead, Victor, no ho accept\xc3\xa0 i marx\xc3\xa0 a la vall del Bitterroot. _NEWLINE_El seu fill Charlo tampoc la va acceptar el 1870, tanmateix no va ajudar la revolta dels nez perc\xc3\xa9. Nogensmenys, el seu successor Arcee sign\xc3\xa0 l'acord amb els blancs el 1872 i marx\xc3\xa0 cap a la reserva. El 1882 el ferrocarril arrib\xc3\xa0 a la seva reserva i gaireb\xc3\xa9 s'acab\xc3\xa0 amb els bisons, i el 1891 Charlo i uns 250 individus marxaren a la reserva Flathead. El 1900 es va introduir l'agricultura a la reserva, de manera que el 1948 la lleteria era el principal recurs de la reserva. El 1926 aprovaren una constituci\xc3\xb3 i la legislaci\xc3\xb3 actual. _NEWLINE_El 1957 intentaren aplicar-los la pol\xc3\xadtica de termination, per\xc3\xb2 se'n salvaren merc\xc3\xa8 Mike Mansfield. L'artista Jaune Quick-to-see Smith, pintora, viu a Alburquerque i fa exposicions itinerants, fent cr\xc3\xadtica pol\xc3\xadtica i social. El 1994 rebutjaren 30 milions $ per la construcci\xc3\xb3 de l'oleoducte de Yellowstone."